  Анжелика Тихонова корреспондент Удмуртиын пуэдлы пумит прививка пуктылон вакыт кутскиз. Сое коньывуон пумозь пуктыны ӵекто. Со сярысь элькунысь тазалыкез утёнъя министерство ивортӥз. Элькунын прививкаез ӧжытсэ 765 сюрс адямилы пуктыны чаклало. Со пӧлын 243 сюрс нылпиос но 522 сюрс мӧйыос Удмуртиысь тазалыкез утёнъя министерствоысь паласькись висёнъёсъя внештатной ӧнерчи Марина Петренко пусйиз, туэ мӧйыос пӧлын пуэдлэсь вакцина пуктонлэн аспӧртэмлыкъёсыз вань. Вакцина пуктон кык кампанимы – коронавирус инфекцилэсь но пуэдлэсь – ог вакытэ тупало. Но та кык прививкаосты ӵошен пуктыны лэземын ӧвӧл на, соосты пуктон вис толэзь ке но луыны кулэ. Соин ик али ковидлэсь вакцинациез ортчись мӧйыос пуэдлэсь прививкаез коньывуонэ гинэ пуктыны быгатозы Марина Петренко, Удмуртиысь тазалыкез утёнъя министерствоысь паласькись висёнъёсъя внештатной ӧнерчиПусъём, пуэдлэсь прививкаез вань калыклы пуктыса умой луоз. Тужгес но 6 толэзьысен нылпиослы, хронической висёнъёсын курадӟисьёслы, нылпи ваёно нылкышноослы, эмчиослы, дышетӥсьёслы, студентъёслы, транспортын но услуга сётӥсь предприятиосын ужасьёслы, ожгарчиослы, призывникъёслы. Вакцинациез улон интыя поликлиникаын ортчыны луэ. Нош нылпиослы, дышем сямъя, школаын яке нылпи садын ик прививка пуктылон радъялозы.   Тегъёс: Тазалык Ижкар Удмуртия пуэд вакцина  